Zahtjev za prethodnu odluku koji je 9. ožujka 2016. uputio Corte suprema di cassazione (Italija) – Abercrombie & Fitch Italia Srl protiv Antonina Bordonara
(predmet C-143/16)
Jezik postupka: talijanski
Sud koji je uputio zahtjev
Corte suprema di cassazione
Stranke glavnog postupka
Žalitelj: Abercrombie & Fitch Italia Srl
Druga strana u postupku: Antonino Bordonaro
Prethodna pitanja
Je li nacionalni propis, i to članak 34. Uredbe sa zakonskom snagom br. 276. iz 2003., kojime je propisano da se ugovor o radu za privremeno obavljanje poslova može zaključiti uvijek kada ugovorne obveze izvršavaju osobe mlađe od dvadeset i pet godina, protivan načelu nediskriminacije na temelju dobi koje je uređeno u Direktivi 2000/781 i Povelji Europske unije o temeljnim pravima (članak 21. stavak. 1.)?
____________
1     Direktiva Vijeća 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja (SL L 303, str. 16.) (SL, posebno izdanje na hrvatskom jeziku, poglavlje 5., svezak 1., str. 69.)